CELEX: 32015R2296
Language: sl
Date: 2015-12-09 00:00:00
Title: Izvedbena uredba Komisije (EU) 2015/2296 z dne 9. decembra 2015 o spremembi Izvedbene uredbe (EU) št. 1366/2014 o objavi nomenklature kmetijskih proizvodov za izvozna nadomestila iz Uredbe (EGS) št. 3846/87 za leto 2015 (Besedilo velja za EGP)

10.12.2015   
            
            
               SL
            
            
               Uradni list Evropske unije
            
            
               L 324/9
            
         IZVEDBENA UREDBA KOMISIJE (EU) 2015/2296
   z dne 9. decembra 2015
   o spremembi Izvedbene uredbe (EU) št. 1366/2014 o objavi nomenklature kmetijskih proizvodov za izvozna nadomestila iz Uredbe (EGS) št. 3846/87 za leto 2015
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),
   ob upoštevanju Uredbe Komisije (EGS) št. 3846/87 z dne 17. decembra 1987 o vzpostavitvi nomenklature kmetijskih proizvodov za izvozna nadomestila (2) in zlasti tretjega odstavka člena 3 Uredbe,
   ob upoštevanju naslednjega:
   
               (1)
            
            
               Nomenklatura kmetijskih proizvodov za izvozna nadomestila, uvedena z Uredbo (EGS) št. 3846/87, je bila objavljena z Izvedbeno uredbo Komisije (EU) št. 1366/2014 (3). Kot končni datum uporabe navedene izvedbene uredbe je bil določen 31. december 2015.
            
         
               (2)
            
            
               Za uporabo elektronskih carinskih postopkov pri izvozu je treba oznake in poimenovanja proizvodov iz nomenklature za izvozna nadomestila vnesti v TARIC pravočasno pred uporabo izvoznih nadomestil. Če se izvozna nadomestila na podlagi Uredbe (EU) št. 1308/2013 uvedejo po navedenem datumu, je treba podaljšati veljavnost objave konsolidiranega besedila nomenklature za izvozna nadomestila.
            
         
               (3)
            
            
               Nomenklatura za izvozna nadomestila se uporablja tudi za nacionalno uporabo posebnih podpornih ukrepov za najbolj oddaljene regije (POSEI). Za izboljšanje enotne uporabe takih ukrepov bi bilo treba podaljšati objavo nomenklature za izvozna nadomestila.
            
         
               (4)
            
            
               Spremembe, uvedene v kombinirano nomenklaturo (KN) za leto 2016, ne zahtevajo tehnične prilagoditve nomenklature za izvozna nadomestila za leto 2016.
            
         
               (5)
            
            
               Obdobje uporabe Izvedbene uredbe (EU) št. 1366/2014 bi bilo zato treba podaljšati še za eno leto, tj. do 31. decembra 2016 –
            
         SPREJELA NASLEDNJO UREDBO:
   Člen 1
   V drugem pododstavku člena 2 Izvedbene uredbe (EU) št. 1366/2014 se datum „31. decembra 2015“ nadomesti z datumom „31. decembra 2016“.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. decembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  UL L 366, 24.12.1987, str. 1.
   
      (3)  Izvedbena uredba Komisije (EU) št. 1366/2014 z dne 19. decembra 2014 o objavi nomenklature kmetijskih proizvodov za izvozna nadomestila iz Uredbe (EGS) št. 3846/87 za leto 2015 (UL L 368, 23.12.2014, str. 1).